**Bygdøy skole**

Oslo, den 18.05.22

**PROTOKOLL FRA DRIFTSSTYREMØTE ONSDAG 18.05.22**

Til stede:

Astrid Giskegjerde, Svein G. Olsen, Ina Gilbo, Famke Van Veen, Marit K. Sømme, Ole Jacob Kjendlie, Anne Lise Bergenheim, Gloria Masika, Tommy Gilen, Jacob Nordan, Ubah Aden (gjest i deler av møtet).

**Sak 23/22** **Møte med politiker**

Samtale/møte med Ubah Aden, ansvarlig for Aps skolepolitikk.

DS-leder innledet med skolens økonomiske historie fra 2019, og medlemmene fulgte opp med sine innspill.

Økonomien er utfordrende fordi skolen ikke får fylt opp klassene, og fordi ressursfordelingsmodellen slår uheldig ut. Skolens beliggenhet gjør at det er få eksterne søkere til elevplasser fra andre skoler i byen. Bygdøy skole kan ikke driftes forsvarlig med nåværende tildeling. Midlene dekker lønn og husleie, men gir ikke det handlingsrommet skolen trenger, bl.a. for å oppfylle kravene til ny læreplan. Skolens ledelse understreker at lærernormen følges, og at elever med vedtak om spesialundervisning og særskilt norskopplæring, får det timetallet de har krav på. Skolen har de siste årene ikke kunnet bruke midler på kompetanseheving av de ansatte.

Bygdøy skoles venner støtter skolen betydelig når det gjelder utstyr og ekstra læremidler.

Elevtallet er nedadgående på skolen. Tre klasser går ut og to klasser kom inn på 1.trinn til høsten.

Finansieringen av AKS er særlig krevende. Inntektene

dekker ikke det som trengs for å drifte tilbudet. Handlingsrommet er svært lite. Også her er man bundet av ansattnormen. Man er avhengig av nok elever for å kunne lage et godt tilbud.

Ubah Aden forteller at Bygdøy skole fortsatt er med i skolebehovsplanen. Denne ble sendt på høring forrige uke. Hun er enig i at ressursfordelingsmodellen slår uheldig ut for skolen. Modellen er nå under evaluering. Den skal vurderes dette skoleåret av UDE, og så behandles i bystyret/byrådet. Mobilitetskriteriene skal også evalueres.

Ubah Aden ønsker å holde videre kontakt med skolen når det gjelder den økonomiske situasjonen.

**Sak 24/22** **Godkjenning av innkalling og dagsorden**

Vedtak: Innkalling og dagsorden er godkjent.

**Sak 25/22** **Godkjenning av protokoll fra styremøtet 09.03.22**

Vedtak: Protokoll fra styremøtet 09.03.22 er godkjent.

**Sak 26/22** **Skoledriftsrapport/regnskap for skole og Aktivitetsskolen pr. april**

Lærer til mottaksklassen ble ansatt 1. mai. Hun brukes som vikar i påvente av elever til mottak. Tildeling kommer. Skolen har kapasitet til et mottak. Regnskapet viser merforbruk fremdeles, og forklaringer og prognose vises i neste sak.

Vedtak:Regnskapet pr. 30.04.22 tas til etterretning.

**Sak 27/22** **1. tertialrapport med prognose for årsregnskap**

 Det ligger an til noe reduksjon av merforbruket for skolen frem mot årsavslutning. På BAKS er det utarbeidet en spareplan. Det er en økning i antall elever på trinn 3 og 4 på BAKS dette skoleåret. Det er positivt, men det er kun en marginal endring i prognosen for aktivitetsskolen. Det er svært krevende å gi et godt tilbud med et så begrenset budsjett. Det er ikke realistisk å dekke merforbruket i 2022.

Vedtak: Kvartalsrapporten med prognosen for årsregnskap godkjennes.

**Sak 28/22**  **Fag- og timefordeling/rammetimetall**

Rektor la fram forslag til disponering av fag og timer for neste skoleår. Det er nasjonale føringer som legges til grunn for årstimetallet i det enkelte fag på det enkelte trinn. Det ble etterspurt forklaring på tallene, eller hvordan det ser ut i forhold til fjorårets rammetimetall. (Rektor legger ved en forklaring til tallene, og viser til at det reduseres med ca et årsverk grunnet en klasse mindre enn i fjor).

Vedtak: Driftsstyret vedtar skolens forslag til fag- og timefordeling/rammetimetall for skoleåret 2022-2023.

**Sak 29/22** **IKT og læremidler**

IKT-innkjøp og valg av læremidler.

Skolen har hatt en omfattende prosess hvor også elever og foresatte har deltatt. Det er besluttet å videreføre læringsplattformen til Gyldendal og de digitale ressursene og appene som er i bruk i dag. Endringer er bl.a. at Showbie prøves ut og at det kjøpes inn trykt engangsbok i matematikk på de laveste trinnene. FAU er orientert om beslutningene.

Vedtak: Orienteringen om skolens bruk av midler til IKT og til innkjøp av læremidler for kommende skoleår tas til etterretning.

**Sak 30/22**  **Lærerkabal**

Ledelsen orienterer om prinsipper og føringer for hvordan lærerteamene er sammensatt. Lærernormen er førende. Det er ansatt to nye lærere og lagt ut en lærerstilling for et vikariat som nylig ble aktuelt. Teamene settes sammen på bakgrunn av trinnets behov og lærernes kompetanse.

Foreldrenes behov for at samme lærer skal være kontaktlærer i syv år, kan derfor ikke alltid imøtekommes. Det kan også være private forhold som ikke kan kommenteres utad. Rektor kan orientere om dette også på FAU.

Vedtak: Driftsstyret tar orienteringen til etterretning.

**Sak 31/22** **Skole- og klassemiljø**

Status på aktivitetsplaner og generelt om klassemiljøarbeid:

Det er to pågående aktivitetsplaner.

**Sak 32/22** **Orientering fra rektor**

- 17.mai: Takk til alle foresatte og ansatte som bidro så fint.

- Bispevisitas: Et vellykket besøk og en fantastisk elevforestilling.

- Seminar i planleggingsuka: Personalet skal til Torbjørnrud på Hadeland frå 16.8-17.8.

- Hel- og halvdagsplass BAKS: Det har vært gjennomført en foreldreundersøkelse. Skolen har valgt å vente med en reorganisering av halvdagsplassene.

- Overgang til ungdomsskolen: Det er begrenset kapasitet på Ruseløkka skole. Pr. i dag er det 19 elever fra Bygdøy skole som skal begynne på Uranienborg skole. UDA er bedt om å finne en varig løsning for Bygdøyelevene.

**Sak 33/22** **Eventuelt**

Neste DS-møte blir 15.06.22. Tommy leder. Dette blir et konstituerende møte.

DS-medlemmenes oppnevningsperioder:

Politiske oppnevnte:

Tommy Gilen (01.01.22-31.12.23)

Anne-Lise Bergheim (01.01.22-31.12.23)

Ole Jacob Kjendlie (01.01.22-31.12.23)

Det samme gjelder vara for politisk oppnevnte.

Foresatte:

Jacob Nordan (01.04.22-31.12.23)

Gloria Masika (01.01.22-31.12.23)

Det samme gjelder vara for foresatte.

Ansatte :

Ina Gilbo (01.01.21-31.12.22)

Marit K. Sømme (01.01.21-31.12.22)

Det samme gjelder vara for ansatte.

**Vedlegg:**  1.tertialrapport for skolen

 Rammetimetallet med forklaringer

Astrid Giskegjerde Svein G. Olsen

Leder av driftsstyret rektor/sekretær i driftsstyret